Onsdag fremstilles en 22-årig mand i grundlovsforhør ved Retten i Hjørring. Her vil han blive krævet varetægtsfængslet, sigtet for en voldtægt begået i nærheden af Sindal. Voldtægten fandt sted 16. august, og manden og den forurettede kendte hinanden i forvejen, oplyser vicepolitikommissær Peter Skovbak fra Nordjyllands Politi. Han kan ikke oplyse nærmere detaljer om sigtelsen, og ved onsdagens grundlovsforhør vil der blive begæret lukkede døre.

Referat:
En ung mand fremstilles i grundlovsforhør, sigtet for voldtægt.